b'\n_START_ARTICLE_\nAmandine Henry\n_START_SECTION_\nSeurajoukkueura\n_START_PARAGRAPH_\nHenry aloitti uransa vuonna 2004 H\xc3\xa9nin-Beaumontissa, jossa h\xc3\xa4n pelasi 20 ottelua tehden 11 maalia. Vuodet 2005\xe2\x80\x932007 Henry pelasi CNFE Clairefontainessa 32 ottelua tehden 22 maalia. Vuodesta 2007 alkaen Henry on edustanut Lyonia. H\xc3\xa4n on voittanut joukkueen kanssa Mestarien liigan nelj\xc3\xa4 kertaa kausilla 2010\xe2\x80\x932011, 2011\xe2\x80\x932012, 2015\xe2\x80\x932016 ja 2017\xe2\x80\x932018, Ranskan p\xc3\xa4\xc3\xa4sarjan 11 kertaa ja Ranskan cupin kuusi kertaa.\n_START_SECTION_\nMaajoukkueura\n_START_PARAGRAPH_\nHenry edusti Ranskan alle 20-vuotiaiden maajoukkuetta vuoden 2006 MM-kilpailuissa. Ranskan maajoukkueessa h\xc3\xa4n teki debyyttins\xc3\xa4 vuonna 2009. Henry kuului Ranskan joukkueeseen vuoden 2015 MM-kilpailuissa Kanadassa, jossa h\xc3\xa4net palkittiin turnauksen toiseksi parhaimman pelaajan Silver Ball -palkinnolla ja nimettiin turnauksen t\xc3\xa4hdist\xc3\xb6kent\xc3\xa4lliseen. MM-kilpailuissa 2019 h\xc3\xa4n pelasi joukkueensa kapteenina kaikki viisi ottelua alusta loppuun ja teki kaksi maalia. H\xc3\xa4n on pelannut Ranskan paidassa my\xc3\xb6s vuosien 2009, 2013 ja 2017 EM-kilpailuissa.'